Η βραχυπρόθεσμη και μακροπρόθεσμη έκβαση ασθενών με μη μικροκυτταρικό καρκίνο πνεύμονα οι οποίοι υποβλήθηκαν σε θεραπεία με την μέθοδο της διαδερμικής κρυοκατάλυσης για την αντιμετώπιση της νόσου
Creators: name: Μωυσέως, Μαριάννα Γιαννάκη
Publisher: name: Aristotle University of Thessaloniki
Year: 2024
Subjects: Μονήρης πνευμονικός όζος
Διαδερμική κρυοκατάλυση πνεύμονα
Μη μικροκυτταρικός καρκίνος πνεύμονα
Solitary pulmonary nodule
Percutaneous cryoablation of lung
Non small cell lung cancer

description: Ο καρκίνος του πνεύμονα κατέχει την πρώτη θέση μεταξύ των αιτιών θανάτου από καρκίνο παγκοσμίως. (Ferlay, 2021) 1 . Βασική εξήγηση για αυτή την πρωτιά αποτελεί η καθυστερημένη διάγνωση η οποία δυστυχώς γίνεται συνήθως σε πολύ προχωρημένο στάδιο καθώς τα συμπτώματά του είναι τις περισσότερες φορές μη ειδικά και εμφανίζονται όταν η νόσος έχει ήδη εξελιχθεί. Ο σημαντικότερος παράγοντας κινδύνου εξακολουθεί να είναι το κάπνισμα με πάνω από το 90% των περιπτώσεων καρκίνου του πνεύμονα να αποδίδονται σε αυτό. Στην παρούσα μελέτη παρατήρησης μετείχαν 20 άτομα με μονήρη πνευμονικό όζο με ιστολογικό τύπο αδενοκαρκινώματος που αποτελεί τον πιο συχνά εμφανιζόμενο τύπο αντιπροσωπεύοντας το 40% αυτών (ορισμός κατά Gould, 2013) 2. Η τρέχουσα στρατηγική θεραπείας για τον μη μικροκυτταρικό καρκίνο πνεύμονα (ΜΜΚΠ) εξαρτάται από την κλινική σταδιοποίηση. Η χειρουργική παρέμβαση θεωρείται προς το παρόν η θεραπεία εκλογής για τους πνευμονικούς όζους όπου οι ασθενείς βρίσκονται στο στάδιο Ι και ΙΙ της νόσου με απαραίτητη προϋπόθεση όμως ότι η κλινική κατάσταση να επιτρέπει τη γενική αναισθησία και την εκτομή του πνευμονικού όζου (Yang, 2018) 3. Πολλοί ασθενείς δεν έχουν την ευκαιρία να υποβληθούν σε χειρουργική επέμβαση λόγω προχωρημένης ηλικίας, συν νοσηρότητας, κακής καρδιοαναπνευστικής λειτουργίας ή άρνησης να υποβληθούν σε αυτή (Wei, 2015) 4. Τα τελευταία χρόνια, η κατευθυνόμενη με απεικόνιση διαδερμική κρυοκατάλυση μη μικροκυτταρικού καρκίνου πνεύμονα έχει σημειώσει μεγάλη πρόοδο και γίνεται μία πολλά υποσχόμενη θεραπευτική προσέγγιση. Είναι μια ελάχιστα επεμβατική μέθοδος, με μεγάλη αποτελεσματικότητα και ασφάλεια στην θεραπεία πνευμονικών όζων. (Alzubaidi, 2021) 5. Στην παρούσα μελέτη εφαρμόστηκε σχολαστική σταδιοποίηση κρίσιμη για τον σχεδιασμό μιας αποτελεσματικής θεραπείας. Αποκλείσθηκαν ασθενείς με σήψη, σοβαρή πνευμονική ίνωση, σοβαρή τάση αιμορραγίας, σοβαρή δυσλειτουργία οργάνων, σοβαρή αναιμία, σοβαρές μεταβολικές διαταραχές, εκτεταμένες εξωπνευμονικές μεταστάσεις με αναμενόμενη επιβίωση λιγότερο από 3 μήνες, ή ασθενείς με βαθμολογία μεγαλύτερη από 3 σύμφωνα με την Eastern Cooperative Oncology Group (ECOG). (Alzubaidi, 2021) 5. Αρχικά στην καταγραφή της βραχυπρόθεσμης έκβασης δεν παρατηρήθηκε επιπλοκή καθώς οι 20 ασθενείς έλαβαν εξιτήριο την ίδια μέρα. Στην συνέχεια καταγράφηκε το ποσοστό επιβίωσης ασθενών στο πρώτο έτος μετά την διαδερμική κρυοκατάλυση και διαπιστώθηκε πως όλοι οι ασθενείς επιβίωσαν. Εν κατακλείδι η μέθοδος της κρυοκατάλυσης αποτελεί ένα νέο όπλο στην φαρέτρα των ειδικών ιατρών για την αντιμετώπιση ασθενών με μονήρεις όζους πνεύμονα, δίνοντας σε ασθενείς που δεν είναι υποψήφιοι για χειρουργείο την ευκαιρία που δικαιούνται. Η βιβλιογραφία ακόμα είναι περιορισμένη όσον αφορά την μέθοδο αυτή μιας και αποτελεί μια νέα θεραπευτική προσέγγιση για τον καρκίνο του πνεύμονα που ήρθε στο προσκήνιο τα τελευταία χρόνια.  
description: Lung cancer ranks first among the causes of cancer death worldwide. (Ferlay, 2021) 1. The main explanation for this ranking is the late diagnosis which unfortunately is usually made at a very advanced stage as its symptoms are most often non specific and appear when the disease has already progressed. Smoking is the main cause for up to 90 % of cases. In the present observational study, 20 participated individuals with a solitary pulmonary nodule with adenocarcinoma histological type, which is the most frequently occurring type, representing 40% of them. The current treatment strategy for NSCLC depends on clinical staging. Surgical resection is currently considered the treatment of choice for pulmonary nodules in patients with stage I and II disease, if the clinical situation permits general anesthesia and lung resection (Yang, 2018) 3. Many patients do not have the opportunity to undergo surgery due to advanced age, co-morbidity, poor cardiopulmonary function or refusal to undergo surgery (Wei, 2015) 4. In recent years, imaging-guided percutaneous cryoablation of non-small cell lung cancer has made great progress and is becoming a promising therapeutic approach. It is a minimally invasive method, with great efficiency and safety in the treatment of solitary pulmonary nodules. (Alzubaidi, 2021) 5. A meticulous staging critical to planning an effective treatment applied. Patients with sepsis, severe pulmonary fibrosis, severe bleeding tendency, severe organ dysfunction, severe anemia, severe metabolic disorders, extensive extrapulmonary metastases with an expected survival of less than 3 months, or patients with a score greater than 3 according to the Eastern Cooperative Oncology Group (ECOG) were excluded. Initially, in the observation of the short-term outcome, all the patients discharged from hospital without any complications. The survival rate of patients in the first year after percutaneous cryoablation was then observed and it was found that all of the 20 patients included survived the first. In conclusion, the percutaneous cryoablation method served as a new tool in the quiver of specialist doctors to treat patients with solitary lung nodules, giving patients who are not candidates for surgery the opportunity they deserve. The literature is still limited regarding this method since it is a new therapeutic approach for lung cancer that has come to the fore in recent years.
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Μηχανικών Περιβάλλοντος (Διεθνές Πανεπιστήμιο Ελλάδας)